รายงานคณะกรรมการตรวจสอบ

เรียน คณะกรรมการบริษัท

บริษัท อุตสาหกรรม อีเล็คโทรนิคส์ จำกัด (มหาชน)

1. เมื่อวันที่ 23 เมษายน 2558 และ ที่ประชุมคณะกรรมการบริษัทครั้งที่ 11 /2558
ได้มีมติรับทราบที่กรรมการตรวจสอบที่ลาออกไปจาก รายนามกรรมการอิสระและกรรมการตรวจสอบ
ซึ่ง มีดังต่อไปนี้

  (1) นายสมคาด สืบตระกูล กรรมการอิสระและประธานกรรมการตรวจสอบ

  (2) นายยุทธนา ภาณุมาภรณ์ กรรมการอิสระและกรรมการตรวจสอบ

  (3) นางกฤษณาศ์ จิตรปฏิมา กรรมการอิสระและกรรมการตรวจสอบ

นางกฤษณาศ์ จิตรปฏิมา ได้ขอลาออกจากการเป็นกรรมการทุกตำแหน่ง มีผลเมื่อ 23 เมษายน
2558

นายสมคาด สืบตระกูล ได้ลาออกจากการเป็นกรรมการตรวจสอบ
และประธานคณะกรรมการตรวจสอบ โดยให้มีผลตั้งแต่วันที่ 9 กันยายน 2558 ทั้งนี้นายสมคาด
สืบตระกูล ยังคงดำรงตำแหน่งกรรมการบริษัท และรองประธานกรรมการบริษัทอยู่เช่นเดิม

ต่อมาเมื่อวันที่ 9 กันยายน 2558
ได้มีมติแต่งตั้งกรรมการตรวจสอบใหม่แทนที่กรรมการตรวจสอบที่ลาออกและให้อยู่ในตำแหน่งกรรมการได้เพียงวาระที่เหลืออยู่ของกรรมการที่ลาออกไป
ดังนี้

(1) นายคมชาญ หทัยลักษณ์ กรรมการอิสระและกรรมการตรวจสอบ (แทน นาง กฤษณาศ์
จิตรปฏิมา)

(2) นายสเตฟาน เบนายน กรรมการอิสระและประธานกรรมการตรวจสอบ

  (แทน นายสมคาด สืบตระกูล)

ปัจจุบัน บริษัทจึงมีคณะกรรมการตรวจสอบ ดังต่อไปนี้

(1) นายสเตฟาน เบนายน กรรมการอิสระและประธานกรรมการตรวจสอบ

(2) นายยุทธนา ภาณุมาภรณ์ กรรมการอิสระและกรรมการตรวจสอบ

(3) นางนายคมชาญ หทัยลักษณ์ กรรมการอิสระและกรรมการตรวจสอบ

คณะกรรมการอิสระ มีคุณสมบัติครบถ้วน ตามข้อกำหนด
และแนวทางการปฏิบัติที่ดีของคณะกรรมการตรวจสอบของคณะกรรมการกำกับหลักทรัพย์และตลาดหลักทรัพย์

2. ในรอบปี 2558 คณะกรรมการตรวจสอบได้จัดให้มีการประชุม 5 ครั้ง
คณะกรรมการตรวจสอบเข้าประชุมอย่างสม่ำเสมอ สาระสำคัญในการประชุม สรุปได้ดังนี้

(1)
ให้ความเห็นชอบแผนการตรวจสอบภายในและพิจารณาติดตามผลงานการตรวจสอบภายในที่เสนอโดยฝ่ายตรวจสอบภายในของบริษัท
เพื่อพิจารณาปรับปรุงแก้ไขตามที่เสนอแนะ

(2)
สอบทานการทำธุรกรรมทางการค้าระหว่างบริษัทและบริษัทตัวแทนจำหน่ายทุกไตรมาสตามที่สำนักงานคณะกรรมการกำกับหลักทรัพย์และตลาดหลักทรัพย์ได้กำหนดตามหนังสือของสำนักงานฯ
ที่ กลต จ. 200/2547 ลงวันที่ 6 กุมภาพันธ์ 2547

(3) สอบทานงบการเงินของษริษัททุกไตรมาส
โดยพิจารณาร่วมกับผู้สอบบัญชีและฝ่ายบริหารของบริษัทที่เกี่ยวข้องเพื่อให้เกิดความเชื่อมั่นว่างบการเงินดังกล่าวมีความถูกต้องครบถ้วนและได้เปิดเผยข้อมูลไว้อย่างเพียงพอและเป็นไปตามมาตรฐานการบัญชี

(4)
ประเมินความเพียงพอของระบบการควบคุมภายในของบริษัทเพื่อรายงานให้คณะกรรมการบริษัทพิจารณารับทราบ

(5)
คัดเลือกผู้สอบบัญชีและกำหนดค่าตอบแทนผู้สอบบัญชีเพื่อเสนอให้คณะกรรมการบริษัทพิจารณาก่อนเสนอขออนุมัติต่อที่ประชุมสามัญผู้ถือหุ้นประจำปี
2559 ให้แต่งตั้งนายสุรชัย ดำเนินวงศ์ ผู้สอบบัญชีรับอนุญาตเลขทะเบียน 4721 หรือ นางสาวเลฮัม
ชินพันธ์ ผู้สอบบัญชีรับอนุญาตเลขทะเบียน 7306 ในนามบริษัท อาร์ เอสเอ็ม ออดิท เซอร์วิสเซส
(ประเทศไทย) จำกัด เป็นผู้สอบบัญชีของบริษัท สำหรับปี 2559 และกำหนดค่าสอบบัญชีประจำปี
2559 เป็นเงิน 1,055,000 บาท

3.
คณะกรรมการตรวจสอบได้มีการประชุมร่วมกับผู้สอบบัญชีอย่างสม่ำเสมอเพื่อรับฟังความคิดเห็นและข้อเสนอแนะ
และพิจารณางบดุลและบัญชีกำไรขาดทุนของบริษัทประจำปีสิ้นสุด วันที่ 31 ธันวาคม 2558
ซึ่งผู้สอบบัญชีของบริษัทได้ตรวจสอบและรับรองแสดงความเห็นอย่างมีเงื่อนไข นอกจากนี้
ยังได้ประชุมร่วมกับผู้ตรวจสอบภายใน โดยเชิญ
ผู้บริหารที่เกี่ยวข้องเข้าร่วมชี้แจงประเด็นสำคัญต่างๆ

โดยสรุป
คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
และมีความเห็นว่า บริษัทมีการรายงานข้อมูลทางการเงินและการดำเนินงานอย่างเป็นระบบ
มีระบบการควบคุมภายใน การตรวจสอบภายใน การบริหารความเสี่ยงที่เหมาะสมและมีประสิทธิผล
และมีการปฏิบัติต่างๆ ที่สอดคล้องกับระบบการกำกับดูแลกิจการที่ดี
รวมทั้งมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อมทางธุรกิจอย่างต่อเนื่อง

[]

_____________________

  นายสเตฟาน เบนายน

  ประธานกรรมการตรวจสอบ

  วันที่ 30 มีนาคม 2559